হৃদয় খানের পরিচালনায় অভিনয় করলেন মোনালিসা
প্রকাশিত: ০৬ জানুয়ারী ২০১৯, ০৩:৪৪ PM আপডেট: ০৬ জানুয়ারী ২০১৯, ০৩:৪৪ PM
নাম চূড়ান্ত না হওয়া ওই স্বল্পদৈর্ঘ্যে তিনি নিজেও সেখানে অভিনয় করেছেন। চমক রেখেছেন সহশিল্পী হিসেবে মোনালিসাকে। এছাড়া নিউইয়র্কের স্থানীয় কয়েকজন শিল্পী অভিনয় করেছেন।
সম্প্রতি ওই স্বল্পদৈর্ঘ্যের পুরো শুটিং হয়েছে নিউইয়র্কে। জানা গেছে, ওই স্বল্পদৈর্ঘ্যটির সময় ২৫ মিনিট। একজন তরুণ একটা জায়গায় আটকে থাকে। সেখান থেকে বের হওয়ার চেষ্টা করলে নানা ঘটনা ঘটতে থাকে। এরপর ঘটবে নানা চমক।
হৃদয় বললেন, ছোটবেলা থেকেই ভিডিওগ্রাফির প্রতি আমার দুর্বলতা ছিল। গান করার আগে থেকে কিন্তু ভিডিওগ্রাফি করি। তবে সেটা কখনোই পেশাদার ভাবে করিনি। ক্যামেরা নিয়ে নাড়াচাড়ার অভ্যাস সবসময়ই ছিল। ভিডিও সম্পাদনা, কালার গ্রেডিংয়ের কাজও করেছি টুকটাক। এবার সুযোগ এসেছে তাই কাজটি করে ফেললাম।
তিনি বলেন, এ কাজটা অনেক কঠিন। নিজে অভিনয় এবং পরিচালনার কাজ করাটা সত্যিই আরও কঠিন। আমি সংলাপ দিচ্ছি, আবার ফ্রেমিং করতে হচ্ছে। পুরোপুরি মনোযোগ দিয়েই কাজটি শেষ করেছি।